Un judecător de la Tribunalul București, în vârstă de 47 ani, răpus de COVID.
Bogdan Marin, judecător în cadrul Tribunalului București, a pierdut lupta cu Covid-19. Magistratul avea 47 de ani. Consiliul Superior al Magistraturii și-a exprimat profundul regret pentru decesul judecătorului.
Bogdan Marin, judecător în cadrul Tribunalului București-Secția a IV-a Civilă, delegat de la Tribunalul Călărași, a încetat din viață, duminică, după ce a pierdut lupta cu virusul SARS-CoV-2.Potrivit unor surse din rândul magistraților, Bogdan Marin a avut o stare stabilă până acum câteva zile. De joi, magistratul a fost trasferat într-o secție ATI. Sâmbătă s-a solicitat plasmă în cazul său, fiind făcut un apel și către donatori."Consiliul Superior al Magistraturii îşi exprimă profundul regret pentru încetarea din viaţă a domnului Bogdan Marin, judecător în cadrul Tribunalului București-Secția a IV-a Civilă, delegat de la Tribunalul Călărași, şi transmite sincere condoleanţe familiei îndoliate. Domnul judecător Marin Bogdan de la Tribunalul Călărași, delegat la Tribunalul București a pierdut lupta cu boala Covid. S-a stins din viață în această dimineață la numai 47 de ani. Dumnezeu să-l odihnească în pace!", a fost mesajul transmis de CSM.